EkBass/fiwiki-20250220-pages-articles huggingface dataset:
Salaisuus-sarja

Salaisuus-sarja on Enid Blytonin kirjoittama lastenkirjasarja. == Salaisuus- romaanit == # Palaneen talon salaisuus (1962) (The Mystery of the Burnt Cottage 1943) # Kadonneen kissan salaisuus (1962) (The Mystery of the Disappearing Cat 1944) # Aution talon salaisuus (1963) (The Mystery of the Secret Room 1945) # Nimettömien kirjeiden salaisuus (1963) (The Mystery of the Spiteful Letters 1946) # Kadonneen kaulakorun salaisuus (1963) (The Mystery of the Missing Necklace 1947) # Lukitun talon salaisuus (1963) (The Mystery of the Hidden House 1948) # Teatterikissan salaisuus (1963) (The Mystery of the Pantomime Cat 1949) # Näkymättömän varkaan salaisuus (1963) (The Mystery of the Invisible Thief 1950) # Kadonneen prinssin salaisuus (1964) (The Mystery of the Vanished Prince 1951) # Kummallisen nyytin salaisuus (1966) (The Mystery of the Strange Bundle 1952) # Rahakätkön salaisuus (1966) (The Mystery of Holly Lane 1953) # Metsästysmajan salaisuus (1965) (The Mystery of Tally-Ho Cottage 1954) # Karanneen vangin salaisuus (1977) (The Mystery of the Missing Man 1956) # Timanttikätkön salaisuus (1965) (The Mystery of the Strange Messages 1957) # Haamulinnan salaisuus (1967) (The Mystery of Banshee Towers 1961) == Katso myös == * Seikkailu * SOS * Viisikko Luokka:Enid Blyton Luokka:Nuortenkirjasarjat
National Institute for Communicable Diseases

National Institute for Communicable Diseases (NICD) on eteläafrikkalainen tartuntatautien kansallinen tutkimuslaitos. Se on toimialueellaan Afrikan keskeisiä tutkimuslaitoksia ja toimii yhteistyössä usean ulkomaisen tutkimuskeskuksen (kuten ECDC, CDC, Public Health England, Africa CDC ja WHO) ja usean eteläafrikkalaisen yliopiston kanssa. Hallinnollisesti se on Etelä- Afrikan terveysministeriön alaisen kansallisen laboratorioyhtiön (National Health Laboratory Service, NHLS) tytärorganisaatio. NICD:n päätoimitila sijaitsee Johannesburgissa. ==Lähteet== ==Aiheesta muualla== *NICD:n kotisivut (nicd.ac.za) *Alerts - inc. latest Covid-19 update (nicd.ac.za) *Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Johannesburg Luokka:Tutkimuslaitokset Luokka:Etelä-Afrikan tiede ja tekniikka
Aprikoosimolli

Aprikoosimolli (Priapichthys annectens) on hammaskarppien (Poeciliidae) heimoon kuuluva makean veden kalalaji. Sen kuvasi tieteelle Charles Tate Regan vuonna 1907. Aprikoosimolli on hyvin pienikokoinen kala; se voi kasvaa korkeintaan 6,5 senttimetrin mittaiseksi. Naaraat ovat kookkaampia kuin urokset. Aprikoosimollin kyljet ovat hopeiset ja evät punertavat. Suu on ylöspäin suuntautuva. Aprikoosimollia tavataan endeemisenä eli kotoperäisenä Costa Ricasta. Se elää pääasiassa puroissa ja käyttää ravinnokseen pieniä vesihyönteisiä, mutta myös toisinaan muurahaisia ja termiittejä. == Lähteet == Luokka:Hammaskarpit
Isomerikokki

Isomerikokki (Callionymus lyra) on merikokkien (Callionymidae) heimoon kuuluva lauhkeissa merivesissä elävä kalalaji. == Koko ja ulkonäkö == Isomerikokki kasvaa yleensä 20–30 senttimetrin mittaiseksi koiraiden ollessa tavanomaisesti suurempia. Koiraan kyljillä on oranssilla pohjalla sinisiä laikkuja, kun taas naaraat ovat yksivärisen hiekanruskeita. Lisääntymisaikana koiraiden kylkiin muodostuu näistä laikuista sininen viiva, ja myös naaraille voi tulle tällöin sinisiä laikkuja, mutta yleensä kuitenkin ruskeita. Koiras myös saa hyvin vihertävän sävyn väritykseensä. Koiraan etumainen selkäevä on korkea ja teräväkärkinen, naaraan lyhyt ja kolmion muotoinen. Taaempi selkäevä on molemmilla sukupuolilla etumaista matalampi ja siihen tulee kudun aikana sinisiä vaakaviivoja. Koiraan etumaiseen selkäevään taas lisääntymisaikana tulee kolme sinistä pystyjuovaa. == Levinneisyys ja elinympäristö == Isomerikokkia tavataan Islannista ja Lofooteilta aina Pohjois-Afrikkaan Kanariansaarille ja Mauritaniaan asti. Se elää 20–400 metrin syvyydessä vedenpinnasta hiekka- ja liejupohjilla. == Ravinto ja elintavat == Isomerikokin ravintoa ovat pääosin pohjaeläimet, etenkin monisukasmadot, äyriäiset ja nilviäiset. Se kaivautuu usein hiekkaan jättäen itsestään näkyviin vain silmät ja selän yläpinnan. Isomerikokki tulee sukukypsäksi 2–3-vuotiaana, milloin se on keskimäärin 17,4 senttimetrin mittainen. Lisääntymistä tapahtuu kesäisin matalissa vesissä. Munat kelluvat lähellä vedenpintaa ja niistä kuoriutuvat poikaset ovat noin kahden millimetrin mittaisia. == Lähteet == Luokka:Merikokit
Karnesin piirikunta

Karnesin piirikunta (engl. Karnes County) on Yhdysvaltojen Texasin osavaltiossa sijaitseva piirikunta. Piirikunnan väkiluku oli 14 824 vuonna 2010. Sen hallintokeskus on Karnes City ja suurin kaupunki Kenedy. Karnesin piirikunta on nimetty Henry Karnesin, Texasin vallankumouksen sotilaan, mukaan. == Lähteet == Luokka:Texasin piirikunnat
Reinhold William Mallén

Reinhold William Mallén (3. helmikuuta 1833 Mikkelin pitäjä – 28. maaliskuuta 1899 Viipuri) oli Venäjän keisarillisessa armeijassa palvellut suomalainen kenraalimajuri. (Viitattu 22.3.2020) Mallénin vanhemmat olivat Sairilan kartanon omistaja Karl Johan Mallén ja Klara Reinholdina Telén ja puoliso vuodesta 1868 Olga Hasse. Mallén tuli oppilaaksi Haminan kadettikouluun 1846 ja määrättiin sieltä 1853 valmistuttuaan vänrikkinä palvelukseen H.K.K. Suuriruhtinas Aleksandr Aleksandrovitšin karabinieerirykmenttiin. Hän osallistui rykmentissään Krimin sotaan 1853–1856, yleten sodan aikana ensin aliluutnantiksi 1854 ja sitten luutnantiksi 1856. Sodan jälkeen Mallén oli komennettuna koulutusupseeriksi Mallijalkaväkirykmenttiin Pietariin 1857. Hänet ylennettiin alikapteeniksi 1863 ja hän osallistui tammikuun kansannousun kukistamiseen 1863. Seuraavana vuonna Mallén siirrettiin Henkivartioväen jääkärirykmenttiin. Alikapteeniksi hänet ylennettiin 1868 ja kapteeniksi 1874. Hänet määrättiin Henkivartioväen jääkärirykmentin reservipataljoonan komentajaksi 1877, ylennettiin everstiksi 1877 ja vakinaistettiin pataljoonan komentajaksi 1879. Seuraavana vuonna hänet siirrettiin 8. Viipurin tarkk’ampujapataljoonan komentajaksi, missä tehtävässä hän toimi elokuuhun 1887, jolloin hän sai eron sotapalveluksesta kenraalimajurina. ==Lähteet== Luokka:Suomalaiset kenraalit Luokka:Vuonna 1833 syntyneet Luokka:Vuonna 1899 kuolleet
Cebuanonkielinen Wikipedia

Cebuanonkielinen Wikipedia on Wikipedian cebuanonkielinen versio. Cebuanonkielisessä Wikipediassa on tällä hetkellä noin artikkelia ja se on artikkelimäärältään toiseksi suurin. Cebuanonkielisen Wikipedian artikkeleista lähes kaikki on luotu botilla, joista suurimman osan (5 330 903 artikkelia) on luonut Lsjbot. Vuonna 2019 cebuanonkieliseen Wikipediaan luotiin 251 uutta artikkelia. Tiedosto:CebuanoWP WikidataStatisticsofWikipediaType of content.png|Cebuanonkielisen Wikipedian artikkeleiden aihejakauma Tiedosto:WikiStats PlotNewArticlesCEBWikipedia.png|Tilasto cebuanonkielisen Wikipedian uusien artikkeleiden luonnista Tiedosto:WikiStats PlotTotalArticlesCEBWikipedia.png|Cebuanonkielisen Wikipedian artikkelimäärän kumulatiivinen kasvu == Lähteet == ==Aiheesta muualla== * Cebuanonkielinen Wikipedia Luokka:Wikipediat kielittäin
August Wilhelm Georg Malm

August Wilhelm Georg Malm (, 5. marraskuuta 1857 Staraja Russa Novgorodin kuvernementti – 8. marraskuuta 1926 Karkku) oli Venäjän keisarillisessa armeijassa palvellut suomalainen kenraalimajuri. (Viitattu 22.3.2020) Malmin vanhemmat olivat kenraaliluutnantti Johan Wilhelm Malm ja Adelaide Gerstfeldt ja puoliso Sophie Erdmann. Hän valmistui Riian polyteknisestä opistosta ja tuli 1879 oppilaaksi H.M. Keisarin paašikouluun Pietariin. Malm määrättiin sieltä 1882 valmistuttuaan aliluutnanttina palvelukseen Henkivartioväen Moskovan rykmenttiin. Hänet ylennettiin luutnantiksi 1885 ja alikapteeniksi 1889. Malm toimi rykmentissään vt. komppanianpäällikkönä vuoteen 1895 ja sitten vakinaisena, kapteeniksi ylennettynä. Everstiksi hän yleni 1901, jolloin hänet määrättiin pataljoonankomentajaksi rykmentissä. 198. Aleksandr Nevskin reservijalkaväkirykmentin komentajaksi Pietariin hän tuli 1907. Malm ylennettiin kenraalimajuriksi 1910 ja siirrettiin 50. jalkaväkidivisioonan 1. prikaatin komentajaksi. Malm haavoittui ja jäi saksalaisten vangiksi ensimmäisessä maailmansodassa Tilsitin lähellä elokuussa 1914. Hän saapui vuoden 1918 lopussa Pohjois-Venäjälle, jossa hän osallistui valkoisten puolella Venäjän sisällissotaan. Myöhemmin Malm muutti Suomeen. ==Lähteet== Luokka:Suomalaiset kenraalit Luokka:Venäläiset kenraalit Luokka:Vuonna 1857 syntyneet Luokka:Vuonna 1926 kuolleet
Mikael Panaretos

Mikael Panaretos (, n. 1320–1390) oli kreikkalainen historioitsija ja Trebizondin keisarikunnan virkamies. Hän toimi keisarin henkilökohtaisena sihteerinä ja kirjoitti ainoan säilyneen teoksen keisarikunnan historiasta, hallitsevasta dynastiasta ja ulkomaansuhteista. == Lähteet == Luokka:Bysanttilaiset historioitsijat Luokka:1320-luvulla syntyneet Luokka:1390-luvulla kuolleet Luokka:Seulonnan keskeiset artikkelit
Kulokauniainen

Kulokauniainen (Melanophila acuminata) on jalokuoriaisten (Buprestidae) heimoon kuuluva kovakuoriaislaji. Sen kuvasi tieteelle ensimmäisen kerran Degeer vuonna 1774. == Koko ja ulkonäkö == Kulokauniainen on tavallisesti noin 6–13 millimetrin pituinen. Se on väriltään kokomusta lukuun ottamatta hieman ruskehtavaa päätä. Kulokauniaisen peitinsiivissä on matalia painumia. Hyvin samannäköinen laji on nelikuoppakauniainen (Anthaxia quadripunctata), jota kulokauniainen on kuitenkin selvästi kookkaampi. == Levinneisyys ja elinympäristö == Kulokauniaista tavataan kaikissa maanosissa. Se on varsin yleinen Suomessa. Se elää pääosin metsäpalon polttamissa tai lahonneissa puissa, toisinaan myös terveissä ja elävissä puissa tai puunkannoissa. Laji suosii eniten koivuja ja havupuita. Kulokauniainen lisääntyy yleensä puunkantojen päällä. Naaras munii vastapalaneihin puihin ja muutaman päivän päästä munat kuoriutuvat. Kulokauniaisella on kyky aistia metsäpalot pitkien matkojen päästä. == Lähteet == == Aiheesta muualla == *Laji.fi: Kulokauniainen (Melanophila acuminata) *ITIS: Melanophila acuminata *UniProt: Taxonomy - Melanophila acuminata *Global Biodiversity Information Facility (GBIF): Melanophila acuminata *Iowa State University, Bug Guide: Species Melanophila acuminata - Black Fire Beetle *Pherobase: Semiochemicals of Melanophila acuminata, the Black fire beetle Luokka:Jalokuoriaiset
Johan Wilhelm Malm

Johan Wilhelm Malm (11. joulukuuta 1820 Rantasalmi – 17. kesäkuuta 1900 Riika) oli Venäjän keisarillisessa armeijassa palvellut suomalainen kenraaliluutnantti. (Viitattu 22.3.2020) Malmin vanhemmat olivat luutnantti, tilanomistaja Johan Henrik Malm ja Karolina von Nandelstadt ja puolisot vuodesta 1852 Adelaide Gerstfeldt (k. 1859) ja vuodesta 1867 Augusta Maria Lovisa Burmeister. Kenraalimajuri August Wilhelm Georg Malm oli Johan Wilhelm Malmin poika ensimmäisestä avioliitosta. Johan Wilhelm Malm tuli palvelukseen 1. suomenmaalaiseen linjapataljoonaan 1837, jolloin hänet myös ylennettiin aliupseeriksi. Vuonna 1841 hänet siirrettiin vänrikkinä 4. suomenmaalaiseen linjapataljoonaan ja määrättiin seuraavana vuonna pataljoonan adjutantiksi, jolloin hän myös yleni aliluutnantiksi. Luutnantiksi Malm ylennettiin 1846. Vuonna 1848 hänet siirrettiin ensin 9. armeijakunnan 1. reservidivisioonaan, ylennettiin alikapteeniksi ja siirrettiin sitten 6. Libaun, H.K.K. Preussin Prinssi Karlin jalkaväkirykmenttiin. Siellä hänet määrättiin samana vuonna komppanianpäälliköksi ja ylennettiin kapteeniksi 1849 ja majuriksi 1851. Rykmentissään Malm osallistii Krimin sotaan 1853–1855. Malm yleni sodan jälkeen everstiluutnantiksi 1857. Vuonna 1862 hänet määrättiin Kronstadtin 1. linjapataljoonan komentajaksi, mutta jo seuraavana vuonna hänet siirrettiin linnoitusrykmentin komentajaksi Brest-Litovskiin Puolaan. Siellä hän osallistui tammikuun kansannousun jälkiselvittelyihin 1863–1864, everstiksi hän yleni kesällä 1863. Malmista tuli Brest-Litovskin kaupungin sotasairaalan päällikkö 1864 ja 32. Kremetšugin jalkaväkirykmentin komentaja Ukrainan alueelle sekä Bedlekin sotasairaalan päällikkö 1866. Hänet ylennettiin kenraalimajuriksi syyskuussa 1874 ja määrättiin 6. jalkaväkidivisioonan 2. prikaatin komentajaksi lokakuussa, mutta siirrettiin jo marraskuussa 8. jalkaväkidivisioonan 2. prikaatin komentajaksi. Vuonna 1885 Malmista tuli 18. jalkaväkidivisioonan komentaja. Kenraaliluutnantiksi hänet ylennettiin syyskuussa 1886, eron sotapalveluksesta hän sai lokakuun viimeisenä päivänä. ==Lähteet== Luokka:Suomalaiset kenraalit Luokka:Vuonna 1820 syntyneet Luokka:Vuonna 1900 kuolleet
Hugo Evald Mansner

Hugo Evald Mansner (27. maaliskuuta 1840 Käkisalmi – 23. maaliskuuta 1895 Lomza, Veikselin kenraalikuvernementti) oli Venäjän keisarillisessa armeijassa palvellut suomalainen kenraalimajuri. (Viitattu 22.3.2020) Mansnerin vanhemmat olivat opettaja Raphael Fredrik Mansner ja Sofia Hedda Jack ja puoliso vuodesta 1868 vapaaherratar Ernestine Charlotta Erika Rehbinder, vapaaherra Otto Carl Rehbinderin tytär. Mansner tuli oppilaaksi Haminan kadettikouluun 1852 ja määrättiin sieltä 1860 valmistuttuaan vänrikkinä palvelukseen 22. tykistöprikaatiin. Vuonna 1866 hänet siirrettiin Henkivartioväen 3. krenatööritykistöprikaatiin ja ylennettiin luutnantiksi. Nikolain yleisesikunta-akatemian kurssin Pietarissa Mansner suoritti 1865–1867, minkä jälkeen 1868 hänet siirrettiin 33. jalkaväkidivisioonan esikunnan vanhemmaksi adjutantiksi. Alikapteeniksi Mansner ylennettiin 1869. Vuonna 1873 hänet määrättiin ensin 7. jalkaväkidivisioonan esikunnan vanhemmaksi adjutantiksi ja sitten kapteeniksi ylennettynä 29. jalkaväkidivisioonan esikunnan vanhemmaksi adjutantiksi. Vuonna 1875 Mansner siirtyi everstiluutnanttina erikoistehtäviin Orenburgin joukkojen komentajan esikuntaan Kaakkois-Venäjälle. Everstiksi hänet ylennettiin Turkin sodan jälkeen ja nimitettiin 1878 Orenburgin kasakkajoukkojen esikuntapäälliköksi vuoteen 1886. Tuolloin hänet siirrettiin osastopäälliköksi kasakkajoukkojen pääesikuntaan. Kenraalimajuriksi Mansner ylennettiin 1888. Hän sai 1890 eron sotapalveluksesta Venäjän armeijan reserviin siirrettynä. Uudelleen hänet otettiin palvelukseen kesällä 1894 ja määrättiin 4. jalkaväkidivisioonan 1. prikaatin komentajaksi Puolan armeijan jalkaväessä, mitä tehtävää hoitaessaan hän kuoli maaliskuussa 1895. ==Lähteet== Luokka:Suomalaiset kenraalit Luokka:Vuonna 1840 syntyneet Luokka:Vuonna 1895 kuolleet
József Eötvös

József Eötvös (1813–1871) oli unkarilainen valtiomies ja kirjailija.Eötvös, József, Tietosanakirja osa 2, palsta 959–960, Tietosanakirja Osakeyhtiö 1909 Eötvösin poika oli fyysikko Loránd Eötvös.Lórand Eötvös, Tietosanakirja osa 2, palsta 960, Tietosanakirja Osakeyhtiö 1909 ==Poliittinen toiminta== Eötvös liittyi 1830-luvulla niihin, joiden päämääränä oli Unkarin yhteiskunnallinen uudistus. Oivallisena sekä kauno- että poliittisena kirjailijana Eötvös oli uudistuspuolueen vaikuttavimpia johtomiehiä. Oltuaan aluksi Lajos Kossuthin kannattajia hän myöhemmin joutui tämän vastustajaksi puolustaessaan maan hallinnon keskittämistä vastoin Kossuthia, joka tahtoi säilyttää komitaattien vanhan itsehallinto-oikeuden. Maaliskuun vallankumouksen jälkeen 1848 Eötvös oli opetusasiainministerinä Lajos Batthyányn ministeristössä. Tämän kukistuttua hän siirtyi Müncheniin, jossa hän viipyi vuoteen 1851. Valtiolliseen elämään Eötvös kuitenkin alkoi ottaa aktiivisemmin osaa vasta 1861. Kun Unkari jälleen 1867 sai oman, parlamentille vastuunalaisen, hallituksen, Eötvösistä tuli taas opetusasiainministeri, ja hän sai toteutetuksi merkittäviä uudistuksia, kuten kouluvelvollisuuden. Muutenkin hänen vaikutusvaltansa sekä hallituksessa että parlamentissa oli suuri. Eötvös oli myös loistava puhuja. ==Kirjallinen toiminta== Eötvösin kaunokirjallisista teoksista ovat mainittavimmat hänen syväaatteiset sivistyshistorialliset ja yhteiskunnalliset romaaninsa A karthausi ('Kartusialaismunkki', 1838–1840), A falu jegyzöje ('Kyläkirjuri', 1845) ja Magyarország 1514-ben ('Unkari vuonna 1514', 1847) ja Növérek ('Sisarukset', 1857), jotka veivät unkarilaisen romaanin osaksi uusille aloille, ja ulkomaillakin saksannokset herättivät huomiota. Eötvösin yhteiskunnallisista ja valtiollisista julkaisuista mainittavia ovat Vélemény a fogházjavitás ügyében ('Lausunto vankilareformiasiasta', 1838); A zsidók egyenjogusítása ('Juutalaisten yhdenvertaisuudesta', 1841); Reform (1846); Az XIX. század uralkodó eszméinek befolyása az álladalomra ('19:nnen vuosisadan vallitsevien aatteiden vaikutus valtioon', 1851–1854), jossa hän käsittelee vapaus-, tasa-arvoisuus- ja kansallisuusaatteita, yhteiskunnallisten epäkohtien syitä sekä keinoja niiden poistamiseksi; Die Garantien der Macht und Einheit Oesterreichs (1859). Pitämänsä muistopuheet monista merkittävistä henkilöistä, kuten István Kazinczystä, István Széchenyistä, Mihály Vörösmartysta, Antal Regulysta, hän julkaisi 1868 kokoelmassa Magyar Irók és államférfiak ('Unkarilaisia kirjailijoita ja valtiomiehiä'). == Lähteet == ==Aiheesta muualla== Luokka:Unkarilaiset kirjailijat Luokka:Unkarilaiset poliitikot Luokka:Unkarilaiset aateliset Luokka:Vuonna 1813 syntyneet Luokka:Vuonna 1871 kuolleet
Stars (Cherin albumi)

Stars on Cherin studioalbumi, joka julkaistiin 19. huhtikuuta 1975. ==Kappaleet== === A-puoli === # # # # # === B-puoli === # * # # # # == Kokoonpano == * Cher – laulu * Art Munson, David Cohen – kitara * Dennis Budimir, Fred Tackett, Jesse Ed Davis – kitarasoolot * Jeff Baxter, Red Rhodes – Steel-kitara * Colin Cameron – basso * Jimmy Webb, Joe Sample, Larry Knechtel – koskettimet * Gary Mallaber, Hal Blaine, Harvey Mason, Jeff Porcaro, Jim Gordon, Jim Keltner – rummut * Fred Tackett, Pat Murphy – lyömäsoitin * Robert Greenidge – steel pan * Cher Bono, Clydie King, Edna Wright, Herb Pedersen, Sherlie Matthews, Susan Webb – taustalaulu * Gerald Garrett - taustalaulu * Art Depew, Lew McCreary, Vincent DeRosa, William Peterson - Vaskipuhallin * Abe Most, Buddy Collette, Don Ashworth, John Rotella - Puhallinkvintetto * Skip Mosher - puhaliinsoolot Luokka:Vuoden 1975 albumit Luokka:Cherin albumit
Madden NFL 20

Madden NFL 20 on EA Tiburonin ja Electronic Artsin julkaisema amerikkalainen jalkapallo -aiheinen urheilupeli. Peli julkaistiin 2. elokuuta 2019. Pelin kannessa on Kansas City Chiefsin pelinrakentaja Patrick Mahomes. ==Lähteet== Luokka:Madden NFL Luokka:Vuoden 2019 videopelit Luokka:Urheilupelit
Jääkiekon I-divisioonan kausi 1986–1987

Kausi 1986–1987 oli järjestyksessään 13. pelattu I-divisioonakausi. KooKoo nousi suoraan SM-liigaan voitettuaan I-divisioonan mestaruuden. TuTo, HPK ja JoKP etenivät SM-liigan karsintaan, mutta karsinnoista eivät nousseet liigaan. Heinolan Peliitat putosi alempaan sarjaan. == Pelijärjestelmä == Runkosarjassa jokainen kahdestatoista joukkueesta pelasi yhteensä 44 peliä. Voittaja nousi suoraan SM-liigaan. Sijoilla 2–4 olleet joukkueet etenivät SM-liigan karsintoihin. Sijalla 12 ollut joukkue putosi seuraavaksi kaudeksi II- divisioonaan. Jokainen joukkue sai kaksi pistettä voitosta, yhden pisteen tasapelistä ja nolla pistettä tappiosta. Joukkue O V T H Maalit Pisteet 1\. KooKoo Kouvola 44 36 2 6 302:137 74 2\. TuTo Turku 44 28 1 15 234:120 57 3\. HPK Hämeenlinna 44 27 1 16 223:165 55 4\. JoKP Joensuu 44 25 2 17 231:190 52 5\. SaiPa Lappeenranta 44 23 5 16 205:201 51 6\. Sport Vaasa 44 23 1 20 200:203 47 7\. Ketterä Imatra 44 19 1 24 195:237 39 8\. Kiekko-Reipas Lahti 44 18 3 23 193:241 39 9\. SaPKo Savonlinna 44 17 2 25 221:215 36 10\. Karhu- Kissat Helsinki 44 16 4 24 189:236 36 11\. FoPS Forssa 44 15 1 28 217:292 31 12\. Peliitat Heinola 44 4 3 37 131:306 11 Lyhenteet: O = ottelut, V = voitot, T = tasapelit, H = häviöt Lyhenteet: O = ottelut, V = voitot, T = tasapelit, H = häviöt Lyhenteet: O = ottelut, V = voitot, T = tasapelit, H = häviöt Lyhenteet: O = ottelut, V = voitot, T = tasapelit, H = häviöt Lyhenteet: O = ottelut, V = voitot, T = tasapelit, H = häviöt Lyhenteet: O = ottelut, V = voitot, T = tasapelit, H = häviöt Lyhenteet: O = ottelut, V = voitot, T = tasapelit, H = häviöt Lyhenteet: O = ottelut, V = voitot, T = tasapelit, H = häviöt === Liigakarsinta === O V T H TM PM ME P KalPa HPK TuTo JoKP KalPa 6 4 2 0 30 18 +12 10 x 5-2 1-1 5-4 HPK 6 3 2 1 37 20 +17 8 6-6 x 5-2 12-2 TuTo 6 1 3 2 23 23 0 5 3-8 5-5 x 10-2 JoKP 6 0 1 5 12 41 -29 1 2-5 0-7 2-2 x KalPa säilyi SM-liigassa. === I-divisioonakarsinta === FoPS säilytti I-divisioonapaikkansa maalieron turvin. VaKi ja Kiekko-Vesa pelasivat uusintaottelun, jonka VaKi voitti 4-3 nousten I-divisioonaan. 86 Luokka:Jääkiekkosarjojen kausi 1986–1987
Zagrebin maanjäristys 2020

Zagrebin maanjäristys oli Kroatian pääkaupungissa Zagrebissa tapahtunut maanjäristys 22. maaliskuuta 2020. Ensimmäisen maanjäristyksen magnitudi oli 5,3, ja se tapahtui kello 6.24 paikallista aikaa. Toinen, kello 7.01 tapahtunut järistys oli voimakkuudeltaan 5,0. Näiden jälkeen tapahtui vielä pienempiä järistyksiä. Järistyksen keskus sijaitsi seitsemän kilometriä pohjoiseen Zagrebista. Ainakin 27 ihmistä loukkasi itseään. Maanjäristyksen seurauksena monet kaupungin rakennuksista säröytyivät, ja seinät ja katot vaurioituivat. Myös Zagrebin katedraali vaurioitui, ja toisen tornin yläosa putosi. Katedraali vaurioitui pahasti myös vuonna 1880 sattuneessa maanjäristyksessä, ja se rakennettiin myöhemmin uudelleen. Maanjäristys tapahtui samaan aikaan kun koronaviruspandemia riehui. Sen vuoksi ihmisiä oli käsketty välttämään julkisia alueita, mutta maanjäristyksen vuoksi monet juoksivat ulos taloistaan. Maanjäristys tuntui myös muualla Kroatiassa sekä Bosnia ja Hertsegovinassa, Unkarissa, Itävallassa ja Sloveniassa. Seuraavana päivänä 23. maaliskuuta tapahtui jälkijäristyksiä. == Lähteet == Luokka:Vuoden 2020 maanjäristykset Luokka:Maanjäristykset Kroatiassa maanjäristys 2020
Amanda Sandbergh

Amanda Sandbergh (11. heinäkuuta 1873 Överklinten, Bygdeå, Västerbotten, Ruotsi – 12. tammikuuta 1961 Danderyd, Ruotsi) oli ruotsalainen Pelastusarmeijan upseeri ja laulujen kirjoittaja. == Elämänvaiheet ja työ == Sandbergh koki uskonnollisen heräämisen Pelastusarmeijan kautta Holmsundissa, ja 1897 hän tuli Pelastusarmeijan kouluun Tukholmaan. Hän toimi Pelastusarmeijan palveluksessa eri puolilla Ruotsia sekä kiertävänä musiikin johtajana ja majurina. Sandbergh tunnetaan erityisesti laulun ”De komma från öst och väst” tekijänä. Hän on itse kertonut laulun synnystä, kesällä 1915 Pelastusarmeijan lepokodissa. ”Olimme pelaamassa krokettia, minä ja muutamia lapsia. Sain silloin innoituksen, jonka tuloksena tämä laulu syntyi. Jätin krokettimailan siihen paikkaan, menin huoneeseeni, kirjoitin laulun ja postitin sen Sotahuuto-lehteen. Suureksi ihmeekseni se julkaistiin samana syksynä ilmestyneessä lauluvihkossa, se tuli suosituksi ja sillä tiellä se on”. Sandbergh oli saanut jo aikaisemmin vaikutteita tätä laulua varten, kun hän oli Lontoossa Pelastusarmeijan kansainvälisessä kokouksessa. Kokousta varjosti suru, kun sinne matkalla olleet Kanadan edustajat, 133 henkeä, hukkuivat, kun heidän laivansa Empress of Ireland oli uponnut törmättyään toiseen laivaan. Heidän muistokseen järjestetyssä tilaisuudessa Lontoon Royal Albert Hallissa, jossa oli yhtä monta tyhjää tuolia kuin hukkuneita, amerikkalainen pelastussotilaiden ryhmä lauloi kokousta varten kirjoitettua laulua ”They come from the East and West", josta Sandbergh sai laulun alkusanat ja sävelmän. Laulun sävelmän alkuperä on tuntematon. Sandbergh on itse kertonut saaneensa tekstin ja sävelen Lontoon konferenssissa 1914. Sitä, mikä laulu on ollut kyseessä, ei ole voitu selvittää. Joka tapauksessa konferenssissa on laulettu laulua, jota amerikkalaisten osallistujien ryhmä lauloi ja joka tuli heti suosituksi. Laulu on julkaistu ensimmäistä kertaa 1914 kokoelmassa Sånger vid stabsmusikkårens möten ja sävelmä Stridsropet- lehdessä 1915. Laulu on käännetty eri kielille, ja sen sävelmään on tehty uusia sanoituksia. Suomeksi laulu on Hengellisessä laulukirjassa laulu 150 ja Pelastusarmeijan laulukirjassa laulu 380, "He saapuvat juhlimaan, Idästä ja lännestä". Ruotsin kirkon virsikirjassa se on virsi 323 "On idästä, lännestä, on maailman ääriltä" (Suom. tuntem, uud. suom. Pekka Kivekäs 1995), sekä Seurakunta laulaa -kirjassa 524 ”On idästä, lännestä". == Lähteet == Luokka:Ruotsalaiset virsirunoilijat Luokka:Pelastusarmeija Luokka:Vuonna 1873 syntyneet Luokka:Vuonna 1961 kuolleet
Sergei Solovjov (historioitsija)

Sergei Mihailovitš Solovjov (; 5. toukokuuta (J.: 17. toukokuuta) 1820 Moskova – 4. huhtikuuta (J.: 16. huhtikuuta) 1879 Moskova) oli venäläinen historioitsija. Solovjov valmistui vuonna 1842 Moskovan yliopistosta historia pääaineenaan ja aloitti samassa paikassa apulaisprofessorina 1845. Vuonna 1850 hänet ylennettiin professoriksi, ja hän jatkoi virassa, kunnes jäi eläkkeelle vuonna 1877. Virka-arvoltaan hän oli salaneuvos. Hän opetti keisarin poikia Nikolai Aleksandrovitšia ja tulevaa Aleksanteri III:ta. Solovjovin maine perustuu 29-osaiseen Venäjän historia -teossarjaan, joka ilmestyi vuosina 1851–1879. == Lähteet == == Aiheesta muualla == * Сергей Михайлович Соловьев (Sergei Solovjov): История России с древнейших времен в 15 кн. ISBN 9785170021420. Сайт Военная литература. Verkkoversio Luokka:Venäläiset historioitsijat Luokka:Venäläiset professorit Luokka:Vuonna 1820 syntyneet Luokka:Vuonna 1879 kuolleet Luokka:Seulonnan keskeiset artikkelit
Jalkavala

Jalkavala on Sastamalan Suodenniemellä Kourajärven rannalla sijaitseva kylä. Kylä rajautuu idässä ja pohjoisessa Kittilän kylään ja lännessä Kouraniemen kylään sekä Kittilän kylän Maunuksenmaan ulkopalstaan. Kylän eteläpuolella on Mouhijärven Tervamäen kylän maata. Jalkavalaan kuuluu myös 1600-luvulta periytyvä suuri Tarvaanmaan ulkopalsta Mouhijärven luoteisrannalla. Jalkavalan kylästä on matkaa sekä Tampereelle että Poriin noin 60 kilometriä. Sastamalan keskustaan on matkaa noin 35 kilometriä. == Jalkavalan nimen alkuperä == Rautavedeltä Pohjanlahdelle johtanut vanha vesireitti kulki Suodenniemen halki. Kylän nimen on arveltu syntyneen sen alueella olevasta vedenjakajasta, joka eräreitin yhden haaran käyttäjien oli ylitettävä jalan. == Jalkavalan historiaa == Jalkavala on yksi Suodenniemen yhdeksästä keskiaikaisesta kylästä. 1500-luvulla kylään kuului kolme taloa mutta vuosisadan loppupuolelle tultaessa niiden määrä oli laskenut kahteen, jotka olivat Kanni (RNo 1) ja Koppelo (RNo 2). Tuohon aikaan kylällä oli vanhoja nautinta-alueita Märkäjärvenmaan alueella. Koppelon talosta muodostettiin ratsutila 1500-luvun lopulla. Vuonna 1641 Jalkavalan kylä läänitettiin Kouraniemen ja Pajuniemen kylien tapaan Selkeen kartanoa isännöineelle eversti ja hovitallimestari Hans Wachtmeisterille. Läänitys purkautui vuosisadan lopulla ison reduktion myötä. Suuret kuolonvuodet 1695-1697 koettelivat raskaasti Jalkavalaa, kun yksin Koppelon talosta menehtyi 11 henkeä. 1700-luvulla Jalkavalassa sijaitsi ruotusotilastorppa, jonka haltijat osallistuivat niin Suureen Pohjan sotaan kuin Suomenlinnan rakennustöihin. == Jalkavala tänään == Jalkavalaan on siellä edelleen olevien Kannin ja Koppelon talojen lisäksi syntynyt uudempaa asutusta sekä jonkin verran kesäasututusta kylässä sijaitsevan Paisjärven rantaan. Jalkavalassa sijaitsee myös tuulivoimala, joka oli vähintäänkin yksi ensimmäisistä yksityisistä tuulivoimaloista Suomessa, joka tuotti sähköä valtakunnan verkkoon. Koppelon tila on listattu valtakunnallisesti merkittäväksi kulttuurihistorialliseksi ympäristöksi. == Aiheesta muualla == * Jalkavalaan liittyviä aineistoja Suodenniemen Topoteekissa == Lähteet == Luokka: Suodenniemen kylät
Paal Nilssen-Love

Paal Nilssen-Love (s. 24. joulukuuta 1974 Molde) on norjalainen jazzrumpali.Biography Paal Nilssen-Love Vuodesta 1990 Nilssen-Love osallistui aktiivisesti Stavangerin jazzelämään ja liittyi yhtyeisiin, joissa toimivat muiden muassa Didrik Ingvaldsen ja Frode Gjerstad. Hän opiskeli Trondheimin yliopistossa. Uralla käänteentekevä oli Element-kvartetin perustaminen vuonna 1993; tämän yhtyeen kautta Nilssen-Love pääsi osallistumaan moniinn muihin hankkeisiin. Vuonna 1996 hän muutti Osloon. Hänen yhteistyökumppaneidensa joukossa ovat olleet Iain Ballamy, Chris Potter, Sten Sandell, Mats Gustafsson, Håkon Kornstad, Ken Vandermark, John Butcher, Nils Hentrik Asheim, Lasse Marhaug ja Peter Brötzmann. Vuonna 1999 Nilssen-Love piti ensimmäisen soolokonserttinsa, ja vuonna 2001 ilmestyi sooloalbumi Sticks and Stones. Nilssen-Love on osallistunut kymmeniin levytyksiin ja esiintynyt kansainvälisesti lukuisilla festivaaleilla kuten Molde Jazzissa. Hän on myös johtanut vuosittaista All Ears -improvisaatiofestivaalia Oslossa. Nilssen-Love toimi Atomic-yhtyeen jäsenenä, kunnes hänet vuonna 2014 korvasi Hans Hulbækmo.Hans Hulbækmo replaces Paal Nilssen-Love as drummer of Atomic Salt Peanuts == Lähteet == == Aiheesta muualla == Luokka:Norjalaiset jazzrumpalit Luokka:Vuonna 1974 syntyneet Luokka:Elävät henkilöt
Kawachi-Nagano

Kawachi-Nagano () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin kaakkoisosassa. Etelässä sen alue nousee Izumivuorille ja rajautuu Wakayaman prefektuuriin, idässä se nousee taas Kongōvuorille ja rajautuu Naran prefektuuriin. Kaupungin pohjoisosat ovat kukkulaisia ja niiden läpi virtaa muun muassa Ishijoki. Kawachi-Naganossa on 104 283 asukasta (helmikuussa 2020) ja sen pinta-ala on 109,63 neliökilometriä. Kawachi-Naganon kaupunki perustettiin vuonna 1954 liittämällä yhteen Naganon maaseutukaupunki ja viisi ympäristön kyläkuntaa. Historiallisesti keskuspaikkakunta Nagano kehittyi Kōyavuorelle johtaneen pyhiinvaellusreitin Kōya-kaidōn varren markkinapaikkana ja postiasemana (shukuba). Siellä yhdistyivät Kiotosta alkunsa saava itäinen reitti ja Sakaista lähtevä läntinen reitti. Eteläisen ja pohjoisen hovin kaudella Nagano toimi eteläisen hovin tukikohtana, ja siellä onkin säilynyt monia vanhoja temppeleitä ja muita historiallisia muistomerkkejä. Perinteisiä elinkeinoja olivat esimerkiksi valuraudan, hammastikkujen ja bambusermien (sudare) valmistus. Toisen maailmansodan jälkeen Naganoon syntyi pieni- ja keskisuuria metalliteollisuuden yrityksiä. Maaseutualueilla harjoitetaan metsätaloutta sekä vihannesten, hedelmien ja siitakesienien viljelyä. 1960-luvulta lähtien Kawachi-Nagano on kasvanut voimakkaasti Osakan asuinlähiönä. Kawachi-Naganon rakennettua kulttuuriperintöä edustavat muun muassa keskiajalla perustetut Amano Kongō-jin ja Kanshin-jin buddhalaiset temppelit. Molemmissa säilytetään kansallisaarteita. Enmei-jin temppeli tunnetaan vuorostaan ruskastaan, Naganon puisto kirsikankukistaan. Amami-onsenin kuuma lähde kaupungin eteläosassa toimii Kōyavuoren pyhiinvaellusreitin varrella. Osa kaupungin vuoristoalueista kuuluu Kongō-Ikoma-Kisenin puolikansallispuistoon; siellä sijaitsevia luonnonnähtävyyksiä ovat esimerkiksi Iwawakivuori ja Takihatan 48 vesiputousta. Kawachi-Naganoa palvelevat Nankai-rautateiden Kōya-linja ja Kintetsu-rautateiden Nagano-linja. == Kuvia == Tiedosto:Koya kaido 01.jpg|Kōya-kaidō-tie Tiedosto:観心寺にて 開山堂(本願堂) 2013.3.15 - panoramio.jpg|Kanshin-jin temppeliä Tiedosto:Otaki(Takihata 48 Waterfalls).jpg|Ōtaki, yksi Takihatan vesiputouksista Tiedosto:Mt Iwawaki4.jpg|Iwawakivuori Tiedosto:Aerial photo of Kawachinagano City 14-Aug-2019.jpg|Lähiörakentamista Kawachi-Naganossa == Lähteet == == Aiheesta muualla == * Kaupungin internetsivut Luokka:Osakan prefektuurin kaupungit
I'd Rather Believe in You

I'd Rather Believe in You on Cherin studioalbumi, joka julkaistiin lokakuussa 1976. ==Kappaleet== === A-puoli === # # # # # === B-puoli === # * # # # # == Kokoonpano == * Cher – laulu * Dean Parks, Lee Ritenour – kitara * Jay Graydon – kitara, mandoliini * Ben Benay – kitara, huuliharppu * David Hungate, Lee Sklar, Scott Edwards – basso * Michael Omartian – koskettimet, taustalaulu * Jeff Porcaro – rummut * Steve Barri, Victor Feldman – lyömäsoitin * Chuck Findley, Lew McCreary, Nino Tempo, Steve Douglas, Steve Madaio – torvisoittimet * Dan Walsh, Gene Nelson, Ginger Blake, Jim Haas, Julia Tillman Waters, Kerry Chater, * Maxine Tillman Waters, Michael Price, Stephanie Spring – taustalaulu Luokka:Vuoden 1976 albumit Luokka:Cherin albumit
Fredrik Arvid Bloom

Fredrik Arvid Bloom (21. toukokuuta 1867 Bred, Enköping – 14. toukokuuta 1927 Uddevalla, Ruotsi) oli ruotsalainen merimies, runoilija, vapaakirkollinen pastori ja virsirunoilija. == Elämänvaiheet ja työ == Bloom kävi Enköpingissä, kunnes hänen perheensä muutti Tukholmaan. Siellä hän suoritti navigointitutkinnon ja lähti merimieheksi. Hän jäi maihin USA:ssa, 1890-luvulla, jossa hän liittyi Pelastusarmeijaan ja yleni pelastusupseeriksi. Hän opiskeli Chicagossa North Park College and Seminary pastoriseminaarissa 1901-1904 ja toimi siellä pastorina Evangelical Covenant Church-kirkossa vuoteen 1915. Hänet ehdittiin merkitä Ruotsissa kadonneeksi. Hän jätti kuitenkin pastorin tehtävät ja työskenteli myyjänä pari vuotta, kunnes taas palasi pastorin työhön. Myöhemmin hän palasi Ruotsiin 1923 ja hän toimi pastorina parissa Ruotsin Lähetysliiton (Svenska Missionsförbundet) seurakunnassa, ennen kuin hänestä tuli kiertävä baptistipastori. USA:ssa ollessaan hän on julkaissut pari runokokoilemaa ja kirjoittanut muutaman muun laulun tekstin. Hänen kirjoittamista lauluistaan on tunnetuin laulu ”Som en härlig gudomskälla” jonka vanhin muoto alkoi sanoin "Underbara Gudakärlek Mäktig, djup och ren och stor". Laulu tunnetaan Ruotsissa myös nimellä ”Pärleporten”, sen kertosäkeessä toistuvan ”helmiportin” mukaan. Laulun synnystä on Pelastusarmeijan brigadööri Oscar Blomgren on kertonut, että hänen luonaan Chicagossa asui norjalainen muusikko Alfred Dulin. Fredrik Bloom tuli joulun aikaan, uutena vuotena 1917 vierailulle ja lauloivat Dulinin sävelmää ”Underbara, helga klara stjärnbeströdda julenatt”-tekstiin. Laulun jälkeen Bloom tarttui kynään ja kirjoitti laulun tekstin. Sitä on laulettu Ruotsissa 1920-luvulta lähtien. Laulun tekstiä on vuosien mittaan muokattu. Siitä on englanninkielinen englanninkielien käännös ” Love divine, so great and wondrous”. Virren sävelmä on norjalaissyntyisen, Amerikassa vaikuttaneen Alfred Dulinin melodia. Tämä sävelmä on hänen ainoa säilynyt teos. Hänen vanhempansa olivat Pelastusarmeijan palveluksessa. Hänen nuorempi veljensä Sparre Olsen oli tunnettu säveltäjä Norjassa. Dulin, joka käytti äitinsä sukunimeä, opiskeli musiikkia ja toimi armeijan soittokunnassa Oslossa, sekä pianistina ja soitonopettajana. Sävelmän vanhin tunnettu julkaisu on vuodelta 1925. == Bloomin lauluja suomeksi == Bloomin laulu "Som en härlig gudomskälla" Hengellisessä laulukirjassa numerolla 268 ja Pelastusarmeijan laulukirjassa 287 alkusanoin "Niin kuin lähde taivahainen Valtava ja pohjaton". Ruotsin kirkon virsikirjassa se on virsi 235 ja ja Seurakunta laulaa-kirjassa laulu 252 alkusanoin "Niin kuin suuren rauhan lähde voimakas ja pohjaton." Hengellisessä laulukirjassa on myös toinen Bloomin kirjoittama laulu, 605 "Sain hääjuhlaan kutsun mä taivaallisen" (Säv. John A Hultman). == Lähteet == Luokka:Ruotsalaiset virsirunoilijat Luokka:Merimiehet Luokka:Vuonna 1867 syntyneet Luokka:Vuonna 1927 kuolleet
Jon Christensen

Jon Christensen (20. maaliskuuta 1943 Oslo – 18. helmikuuta 2020 Sagene) oli norjalainen jazzrumpali.Jon Christensen Norsk biografisk leksikonJon Christensen er død Dagbladet Christensen teki yhteistyötä muiden muassa Jan Garbarekin, Terje Rypdalin, Pål Thowsenin, Knut Riisnæsin, Karin Krogin, Arild Andersenin, Radka Toneffin, Eberhard Weberin, Jan Erik Voldin, Jan Allanin, Rune Gustafssonin, Bobo Stensonin, Palle Danielssonin, Lars Danielssonin, Iro Haarlan ja Rien kanssa. Hän levytti ECM-levymerkille. Christensen oli vuodesta 1988 naimisissa näyttelijä Ellen Hornin kanssa. Hän oli Emilie Stoesen Christensenin isä. == Lähteet == Luokka:Norjalaiset jazzrumpalit Luokka:Vuonna 1943 syntyneet Luokka:Vuonna 2020 kuolleet
Paksunokkajakamari

Paksunokkajakamari (Galbalcyrhynchus purusianus) on jakamareihin kuuluva lintulaji. Lajia tavataan Etelä-Amerikasta. ==Koko ja ulkonäkö== Paksunokkajakamari voi kasvaa noin 20 cm pitkäksi. Sukupuolet muistuttavat toisiaan ulkonäöltään. Laji on kauttaaltaan punaruskea. Sen otsa, siivet ja pyrstö ovat väriltään muuta ruumista tummemmat. Paksunokkajakamarin nokka on pitkä, tukeva ja väriltään vaaleanpunainen. ==Levinneisyys ja elinympäristö== Paksunokkajakamaria tavataan Perusta, Boliviasta ja Brasilian länsiosasta. Sen elinympäristöä ovat kosteat metsät usein vesialueiden lähellä sekä metsien ja soiden reunamaat. Elinympäristössä on oltava kuolleita puita. Paksunokkajakamarit liikkuvat yleensä pieninä ryhminä. Linnun ravintoa ovat lentävät hyönteiset. Laji pesii kuolleisiin puihin kaivamissaan koloissa. ==Lähteet== Luokka:Jakamarit
St. Valentine's Day Massacre (EP)

St. Valentine’s Day Massacre on Motörheadin ja Girlschoolin vuonna 1981 julkaisema EP-levy. Levy oli Britannian singlelistalla parhaimmillaan viidentenä. Levyllä yhtyeet soittavat yhdessä Johnny Kidd & The Piratesin kappaleen ”Please Don’t Touch” ja Girlschool Motörheadin kappaleen ”Bomber” sekä Motörhead Girlschoolin kappaleen ”Emergency”, jolla Eddie Clarke laulaa. Motörheadin Phil Taylor ei aiemmin saamansa niskavamman vuoksi kyennyt soittamaan, mistä syystä rumpalina kaikilla kappaleilla on Girlschoolin Denise Dufort. Lemmyn mukaan yhteisäänitystä ehdotti tuottaja Vic Maile ollessaan tekemässä Girschoolin levyä yhtyeiden yhteiselle levy-yhtiölle Bronzelle. Levyn nimi ja kansikuva viittaavat Chicagossa vuonna 1929 tapahtuneeseen ystävänpäivän verilöylyyn, jossa seitsemän Al Caponen kanssa kilpaillutta gangsteria murhattiin. Yhtyeet esittivät kappaleen ”Please Don’t Touch” Top of the Pops -listaohjelmassa ja saksalaisessa Musikladen-ohjelmassa. Molemmissa Taylor esitti taustalaulua ja tanssahteli. == Kappaleet == # # # == Lähteet == == Aiheesta muualla == * * Luokka:Vuoden 1981 EP:t
Mosambikin kansallinen terveysinstituutti

Mosambikin kansallinen terveysinstituutti (, lyhennys INS) on Mosambikin Maputon maakunnan Marracuenen piiristä käsin maanlaajuisesti toimiva kansanterveyslaitos. INS vastaa osaltaan erilaisten tartuntatautien (kuten koronaviruksen aiheuttaman covid-19-taudin) havitsemisesta, seurannasta ja torjunnasta kotimaassaan ja on siksi kouluttanut mosambikilaisia. Maan ensimmäinen laboratoriovarmennettu covid-19-sairastapaus raportoitiin 22. maaliskuuta 2020. Laitoksen pääjohtajana on tohtori (M.D., Ph.D.) Ilesh V. Jani. ==Lähteet== ==Aiheesta muualla== *Instituto Nacional de Saúde - Moçambique (facebook.com) *Informação Sobre COVID-19 (Mosambikin terveysministeriön päivittäinen covid-19-tilanne) (misau.gov.mz) *Africa CDC Dashboard (Africa CDC:n Covid-19-yleiskatsaussivu, sisältäen maakohtaiset, esille klikattavat arvot) (africacdc.org) *Adérito Caldeira (19.3.2020) Covid-19 tests carried out by private institutions in Mozambique are not approved by WHO – National Director of Medical Assistance (clubofmozambique.com) *INS:n kotisivut (Huom. osa tietoturvaohjelmista luokitteli INS:n sivuston haitalliseksi (22.3.2020), ja oletuksena estää sivun latautumisen) (ins.gov.mz) Luokka:Kansanterveyslaitokset Luokka:Tutkimuslaitokset Luokka:Mosambikin tiede ja tekniikka
Wallace Davenport

Wallace Davenport (30. kesäkuuta 1925 New Orleans – 18. maaliskuuta 2004 New Orleans) oli yhdysvaltalainen jazztrumpetisti.Wallace Davenport AllMusic Davenport soitti swingiä ja bopia ja lisäksi teki yhteistyötä gospel- ja rhythm & blues -laulajien kanssa. Hän soitti Young Tuxedo -vaskiorkesterissa vuonna 1938 ja Papa Celestinin kanssa vuonna 1941. Tämän jälkeen hän lähti palvelukseen Yhdysvaltain laivastoon. Hän palasi New Orleansiin toisen maailmansodan jälkeen ja soitti useissa paikallisissa yhtyeissä swingiä ja bopia. 1950-luvulla hän kiersi ulkomailla, teki yhteistyötä Lionel Hamptonin kanssa ja levytti Pariisissa Mezz Mezzrowin kanssa. Vuosina 1964–1966 Davenport soitti Count Basien kanssa. Lisäksi hän teki esiintymisiä Ray Charlesin ja Lloyd Pricen kanssa. Hän palasi kiertueiltaan vuonna 1969 New Orleansiin tekemään perinteistä jazzia. Vuosina 1971–1976 hän teki tämän tyylisuunnan levytyksiä omalle My Jazz -levymerkilleen. Vuonna 1974 Davenport levytti Euroopassa George Weinin kanssa ja vuonna 1976 Panama Francisin ja Arnett Cobbin kanssa. Vuosina 1976–1979 hän jatkoi omien kokoonpanojensa johtamista, ja vuonna 1976 hän teki myös lyhyen paluun yhteistyöhön Hamptonin kanssa. 1980-luvulla Davenportin yhteistyökumppaneihin kuuluivat gospelesiintyjät Zion Harmonizers ja Aline White. == Lähteet == Luokka:Yhdysvaltalaiset jazztrumpetistit Luokka:Vuonna 1925 syntyneet Luokka:Vuonna 2004 kuolleet
Rosier Faassen

Jacobus Pieter Faassen eli Rosier Faassen (9. syyskuuta 1833 's-Gravenhage, Alankomaat – 2. helmikuuta 1907 Rotterdam, AlankomaatRosier Faassen, Digitale Bibliotheek vor de Neederlandse letteren, viitattu 22.3.2020 ) oli alankomaalainen näyttelijä ja näytelmäkirjailija. Faassen toimi näyttelijänä Amsterdamissa, Haagissa ja Rotterdamissa. Hänen näytelmistään mainittava on Anne Mie (1878), josta hän sai kansainvälisessä kilpailussa palkinnon. Se on esitetty Lontoossa 1881. Muita näytelmiä ovat muun muassa Zonder naam (1882), Zwarte Griet (1882), Hannes (1883), Platijn en Co. (1885) ja De remplaçant (1885). Kootut teokset ilmestyi 1884. Faassenin ala on kansannäytelmä, joka välittömyydellään on raivannut tietä uudenaikaiselle realistiselle draamalle.Faassen Jacopus Pieter, Tietosanakirja osa 2, palsta 963–964, Tietosanakirja Osakeyhtiö 1909J. G. Frederiks, Pieter Jacobus Faassen, Biographisch woordenboek der Noord- en Zuidnederlandsche letterkunde == Lähteet == ==Aiheesta muualla== Luokka:Alankomaalaiset kirjailijat Luokka:Alankomaalaiset näyttelijät Luokka:Vuonna 1833 syntyneet Luokka:Vuonna 1907 kuolleet
Cherished

Cherished on Cherin studioalbumi, joka julkaistiin syyskuussa 1977. ==Kappaleet== === A-puoli === # # # # # === B-puoli === # * # # # # Luokka:Vuoden 1977 albumit Luokka:Cherin albumit
Phil Upchurch

Phil Upchurch (s. 19. heinäkuuta 1941 Chicago, Illinois, Yhdysvallat) on yhdysvaltalainen kitaristi. Hän on soittanut jazzia, bluesia, soulia ja rhythm and bluesia.Phil Upchurch AllMusic Upchurch nousi maineeseen Chicagon musiikkipiireissä 1950-luvulla. Hän aloitti uransa tekemällä sessioita esimerkiksi Jerry Butlerin kanssa ennen työskentelyään Chess Recordsin kitaristina. Hän esiintyi muiden muassa Dellsin, Howlin’ Wolfin, Gene Chandlerin ja Muddy Watersin julkaisuilla. Usein hän teki yhteistyötä rumpali Maurice Whiten kanssa. 1960-luvun alussa hän perusti oman Phil Upchurch Combo -kokoonpanonsa ja teki instrumentaalisen hitin ”You Can’t Sit Down” (1961). Yhtye teki lisää singlejä, mutta yksikään niistä ei saavuttanut ”You Can’t Sit Down” -kappaleeseen verrattavaa suosiota. 1960-luvun puolessavälissä ja loppupuolella Upchurch levytti soul-jazzia ja funkia Sue- ja Cadet- levymerkeillä. 1970-luvulla hän teki sopimuksen Blue Thumb Recordsin kanssa ja vietti aikaansa sekä omien albumiensa että The Crusadersin ja Ben Sidranin kanssa tekemiensä sessioiden parissa. Tommy LiPuma tuotti Upchurchin levyt Darkness, Darkness (1972) ja Lovin’ Feelin (1973). Vuonna 1975 Upchurch levytti laulaja-pianisti Tennyson Stephensin kanssa Creed Taylorin Kudu- levymerkille LP:n Upchurch Tennyson. Myöhemmällä urallaan hän on jatkanut uraansa sekä sessiomuusikkona että yhtyeenjohtajana. == Lähteet == Luokka:Yhdysvaltalaiset jazzkitaristit Luokka:Vuonna 1941 syntyneet Luokka:Elävät henkilöt
Kastanjapyrstömuura

Kastanjapyrstömuura (Sciaphylax hemimelaena) on puumuurien heimoon kuuluva varpuslintu. Kastanjapyrstömuuraa tavataan Boliviassa, Brasiliassa ja Perussa, ja sen levinneisyysalueen pinta-ala on noin 3 340 000 km2. Lajin kanta on vakaa, ja se on luokiteltu elinvoimaiseksi. == Lähteet == Luokka:Puumuurat
Kastanjamuura

Kastanjamuura (Sciaphylax castanea) on puumuurien heimoon kuuluva varpuslintu. Kastanjamuuraa tavataan Ecuadorissa ja Perussa, ja sen levinneisyysalueen pinta-ala on noin 261 000 km2. Laji on luokiteltu elinvoimaiseksi. Sen kuitenkin arvellaan olevan vähenemässä elinympäristöjen tuhoutumisen vuoksi. == Lähteet == Luokka:Puumuurat
Ruusuaamunkoi

Ruusuaamunkoi (Lampronia morosa) on aamunkoiden (Proxidae) heimoon kuuluva perhoslaji. == Koko ja ulkonäkö == Ruusuaamunkoin siipien kärkiväli on 11–15 millimetriä. Väritykseltään se on pääasiassa harmaanruskea. Etusiivissä on okranvalkeita kuvioita ja takasiivet ovat melko tummanharmaat. == Aiheesta muualla == * Laji.fi: Ruusuaamunkoi (Lampronia morosa) Luokka:Seulakoimaiset
Space Station 13

Space Station 13 on vuonna 2003 julkaistu monen pelaajan roolipeli, joka toimii BYOND-pelimoottorilla. Pelin lähdekoodi julkaistiin avoimena vuonna 2015, kun kehittäjillä ei ollut enää aikaa jatkaa kehitystyötä. Peli sijoittuu futuristiselle avaruusasemalle, jossa jokainen pelaaja ohjaa yhtä miehistön jäsentä. Pelaajien yhteinen tavoite on pitää asema toimintakunnossa. Aseman ylläpitoa vaikeuttavat ajoittain tapahtuvat katastrofit ja se, että joidenkin pelaajien rooli voi olla muiden pelaajien työtehtävien häiritseminen tai aseman toiminnan muunlainen järkyttäminen. == Pelaaminen == Space Station 13 on kierrospohjainen peli, jossa jokainen kierros kestää noin tunnin. Kierroksen aluksi pelaaja valitsee tai peli arpoo hänelle roolin, joita on monenlaisia aseman johdosta huoltohenkilöstöön. Rooli vaikuttaa pelaajan saamiin oikeuksiin ja työtehtäviin. Peli arpoo osalle pelaajista salaisia tehtäviä, jotka heidän täytyy suroittaa muiden pelaajien huomaamatta. Tehtävät voivat olla esimerkiksi varastamista, sabotointia tai asemalta pakeneminen. Pelissä on lukuisia esineitä, joiden kanssa vuorovaikutus tapahtuu hiiren painikkeilla. Vuorovaikutus muiden pelaajien kanssa tapahtuu hiiren painikkeilla ja pelin sisäisellä chatilla. == Lähteet == Luokka:Verkkomoninpelit Luokka:Simulaatiopelit Luokka:Windows-pelit Luokka:Tietokoneroolipelit
Poikkileikkaus

Poikkileikkaus tarkoittaa kolmiulotteisen kappaleen kuvaamista niin että kappale on jostakin kohtaa katkaistu. Poikkileikkauskuvalla voidaan esittää kappaleesta muutoin piilossa olevia yksityiskohtia. Kuva voi olla kaksi- tai kolmiulotteinen. Menetelmällä voi kuvata myös mm. kasvien tai sisäelimien poikkileikkauksia. ==Katso myös== *Ortografinen projektio *Isometrinen projektio *Tekninen piirtäminen Luokka:Kappaleet (geometria) Luokka:Tekninen piirtäminen
Knut Oskar Pihl

Knut Oskar Pihl (1860 Pohja – 1897) oli suomalainen jalokiviseppämestari, joka työskenteli Fabergén alaisuudessa Moskovassa. Pihlin pajassa valmistettiin erityisesti jalokivi- ja kultakoruja. == Nuoruus ja perhe == Oskar Pihl syntyi Pohjan pitäjässä. Kyläräätäli Johan Gustafin ja Lovisa Pihlin perheeseen syntyi kaikkian yksitoista lasta. Niistä kolme kuoli pieninä. Perheen toimeentulo oli vaikeata, minkä takia Oskar lähetettiin kuusivuotiaana Pietariin menestyneen kelloseppäsetänsä Anders Viktor Pihlin hoidettavaksi. Tämä adoptoi Oskarin mielellään, sillä hän oli itse lapseton ja toivoi pojasta seuraajaansa.Tillander-Godenhielm, s. 247–248. Oskar Pihlistä ei tullut ottoisänsä uran jatkajaa, vaan hänestä tuli jalokiviseppä. Hän pääsi August Holmströmin ja valmistui mestariksi vuonna 1887. Holmström suositteli vielä samana vuonna Pihliä Carl Fabergélle, joka tarvitsi lahjakasta ja taitavaa kultaseppää Moskovan työpajan mestariksi. Pihl sai paikan Fabergélta. Hän meni ennen muuttoansa naimisiin Holmströmin tyttären Fannyn Florentinan kanssa. He saivat liitostaan viisi lasta, joista Almasta ja Oskar Waldemarista tuli korutaiteilijoita. == Lyhyt ura == Pihl sai Fabergélta 2 000 ruplan lainan, minkä turvin hän pystyi perustamaan työhuoneen Moskovaan. Pihlin työpaja työllisti noin 30 kisälliä ja oppipoikaa. Hänen lähin miehensä oli suomalainen Oskar Sewon.Tillander-Godenhielm, s. 250. Pihlin pahjassa valmistettiin enimmäkseen jalokivi- ja kultakoruja, mutta jonkin verran myös pieniä taide- ja käyttöesineitä. Siellä valmistettiin tilaustyönä myös suuri rintakoru keisari Nikolai II:lle. Se oli suunniteltu juhlapukuiselle keisarinnalle, ja se oli tehty kullasta ja sen upotukset olivat hopeaa. Sitä koristi lisäksi viisi suorakaiteen muotoista pyörtöhiottua smaragdia, joista suurin oli noin 45 karaattia. Timantteja korussa oli 228, ja niiden paino oli yhteensä 85 karaatia. Koru on sittemmin kadonnut.Tillander-Godenhielm, s. 249. Pihl kuoli 37-vuotiaana verenmyrkytykseen. Hänen pajansa toiminta jatkoi sen jälkeen vielä jonkin aikaa. Fabergé lunasti kuitenkin pajan itsellensä. == Lähteet == * === Viitteet === Luokka:Suomalaiset kultasepät Luokka:Vuonna 1860 syntyneet Luokka:Vuonna 1897 kuolleet Luokka:Pietarinsuomalaiset henkilöt